**Referat**

**for møde i Stiftsrådet**

**torsdag den 14. november 2019**

**kl. 16.00**

|  |  |
| --- | --- |
| **Sted** | Vor Frue Kloster, Hestemøllestræde 3 A, Helsingør |
| **Mødedeltagere** | Biskop Lise-Lotte Rebel, domprovst Steffen Ravn Jørgensen, provst Grete Bøje, sognepræst Kim Eluf Fischer Nielsen, sognepræst Per Melhof, Søren Ødum Nielsen – Kgs. Lyngby provsti, Birte Larsen – Frederikssund provsti, Benny Strømberg Klitbo – Glostrup provsti, Otto Rühl – Helsingør Domprovsti, Verner Bech – Hillerød provsti, John Theil Münster – Rudersdal provsti, Hans-Henrik Nielsen – Ballerup-Furesø provsti, Mogens Kühn Pedersen – Gladsaxe-Herlev provsti, Bent Peetz – Frederiksværk Provsti |
| **Afbud** | Sognepræst Cecilia Lotko Pontoppidan (orlov), Jens Bache – Gentofte provsti, Michael Georg Clan – Fredensborg provsti, sognepræst Charlotte Gamborg Paaskesen, Niels Neerup Villumsen – Høje Taastrup provsti |
| **Fraværende uden afbud** | Tove Wissing Bahne, Rødovre-Hvidovre provsti |
| **Fra stiftsadministrationen** | Stiftskontorchef Annette Nordenbæk, juridisk specialkonsulent Stefanie Laursen, stiftsfuldmægtig Mirja Engberg Bramsen og økonomisk specialkonsulent Morten Stützer |

En artikel ”Velkommen til Folkekirken” udarbejdet af Marianne Fischer, Berit Weigand Berg og Pernille Nærvig Petersen blev uddelt til stiftsrådsmedlemmerne, som en del af Religionspædagogisk Udvalgs oplæg.

**DAGSORDEN BESLUTNINGSREFERAT**

|  |  |  |
| --- | --- | --- |
| **1** | **Godkendelse af dagsorden** | Dagsorden blev godkendt. |
| **2** | **Religionspædagogisk Udvalg**  Oplæg fra Religionspædagogisk Udvalg vedrørende udvalgets arbejde og opgaver samt drøftelse af oplægget. | Gennemgang ved Eigil Saxe, Bodil Olesen, Per Melhof, Marianne A. Fischer og Camilla B. Eriksen.  Eigil Saxe takkede for invitation og introducerede udvalget.  Religionspædagogisk Udvalg har møder 4-5 gange årligt.  Marianne A. Fischer orienterede om udvalgets arbejde med Bibliarium.  Der arbejdes mod en forventet åbning i 2022. Det bliver et bibelsk museum.  Marianne A Fischer orienterede videre om processen om etablering af Bibliarium.  I første fase vil det være rettet mod skoleelever, minikonfirmander og konfirmander, og vil være gratis for skoleelever. Denne gruppe forventes at komme til at udgøre ca. 20.000 besøgende årligt.  Marianne A. Fischer orienterede videre om undersøgelsen ”Hvordan modtager vi nye mennesker i sognekirke og menighed?” udarbejdet i samarbejde mellem Helsingør Stift og Kirkefondet.  Undersøgelsen er tilgængelig på Helsingør Stifts hjemmeside, se [her](http://www.helsingørstift.dk/_Resources/Persistent/c/8/c/c/c8ccd1713b4f2a2cf5bca1395e1642856d9edbd9/Folder%20om%20den%20gode%20velkomst.pdf)  Birte Larsen spurgte om økonomien har været afgørende for dem der melder sig ud. Marianne A. Fischer oplyste, at det har meget været kvinderne i familien, der styrer hvorvidt man er medlem i familien.  Undersøgelsen er udarbejdet på baggrund af interviews med præster sidste efterår.  Mogens Kühn Pedersen spurgte om præsterne er udvalgt bredt i stiftet, hvilket der svares bekræftende på.  Kristelig Dagblad har for nylig bragt en artikel om, at antallet af udmeldelser er det laveste i lang tid.  Camilla B. Eriksen orienterede om, at hun er tiltrådt stillingen i år som religionspædagogisk konsulent. Det har været en fantastisk mulighed for at komme ind omkring Ny Præst.  Camilla har bl.a. haft samtaler med nye præster og rådgivet i forberedelse til konfirmandundervisning.  Hele kirkens lære, ligger omkring formidlingsopgaven. Der er mange, der ikke er helt klædt på til opgaven.  Erfarne præster er også velkomne til at kontakte Camilla B Eriksen, hvis de ønsker hjælp. Det kan fx være til anvendelse af apps.  Camilla B Eriksen har lige afholdt kursus omkring konfirmander i højmessen.  Man bør gribe at man rent faktisk meget af året har konfirmander under højmessen, og derudover ruste konfirmander til højmessen.  Mogens Kühn Pedersen fortalte, at det er en stor succes med unge præster eller teologistuderende til at varetage konfirmand undervisning.  Verner Bech bemærkede, at man skal  aktivere konfirmander.  Det kræver ekstra hjælp ikke mindst ved minikonfirmander, da præsterne ikke har erfaring og uddannelse i klasseledelse.  Biskoppen bemærkede, at god klasseledelse er vigtigt.  Der blev orienteret om et event i Brede i slutningen af august for konfirmander, som plejer at være en stor succes.  I begyndelsen af januar kommer der kursus omkring børnegudstjenester.  Bodil Olesen orienterede om, at 25 procent af Danmarks befolkning er over 65 år, og stiger. Dvs. at om få år er vi dobbelt så mange over 65 år. Geronti pædagogik fungerer godt til denne store målgruppe.  Afsættet har været i Helsingør Kommune.  Kommunerne viser stor interesse i at samarbejde med kirken. |
| **3** | **Referat af møde den 5. september 2019 til godkendelse** | Referat blev godkendt. |
| **4** | **Meddelelser**  **-** ved formanden  - ved biskoppen  - ved stiftskontorchefen | Formand Søren Ødum Nielsen orienterede om, at han har været med til fælles stiftsrådsmøde i Ribe. Han opfordrede til at der er mere fagligt indhold, og at diskutere stiftsrådenes opgaver.  Biskoppen orienterede om, at der er ordination igen den 22.december 2019 af flere præster.  Der er fortsat mange ledige stillinger i stiftet.  TV News har forespurgt da de gerne vil lave indslag om præstemangel.  Biskoppen anførte, at der ikke er decideret præstemangel i Helsingør Stift, det er mere udbredt i jyske stifter.  Der er minus på præstebevillingen, hvorfor der forsøges at trække vakancer.  Landemode gik godt og med stor deltagelse. Det var en dejlig festdag for stiftet.  Biskoppen orienterede videre om sag med stor mediebevågenhed vedr. kirkekunst i Skovlunde Kirke.  Kunster havde udtalt at han var inspireret af Inger Støjberg, selvom kunst var lavet for flere år siden. Udtalelsen er kommet fra kunstneren helt uafhængigt af menighedsrådet.  Menighedsrådet har tilkendegivet, at kunstnerens udtalelser kommer meget bag på dem, da denne tolkning aldrig har været nævnt i tilblivelsesprocessen.  Det er menighedsrådets kompetence at købe og anerkende kirkekunst, ikke biskoppens kompetence.  Skovlunde Menighedsråd har redegjort for, at det aldrig var menighedsrådets hensigt at udstille kunst, der provokerer.  Menighedsrådet har udarbejdet pjece, der ligger tilgængelig i kirken, som fortæller om kunstudsmykningen.  John Theil Münster oplyste at den  fungerende kirkeminister skulle have oplyst, at han ikke vil igangsætte arbejde omkring præstemanglen, før kirkeministeren er tilbage fra orlov.  John Theil Münster tilkendegav herudover, at han ikke vurderer, at Kirkeudvalget syntes interesseret i søge at løse udfordringen med præstemangel.  Biskoppen bemærkede, at man bør henholde sig objektivt til tal på hvor mange præster der reelt er uddannet. Det er dog ikke alle, der har kompetencerne til at fungere som præst.  Hans-Henrik Nielsen oplyste, at det er hans indtryk, at Kirkeudvalget er indstillet på at hæve pensionsalder, og ændre optagelseskriterier til teologi studiet.  Per Melhof bemærkede, at han ikke er så nervøs omkring præstemangel, da de ikke-attraktive stillinger altid vil være der.  Kontorchef Annette Nordenbæk orienterede om, at stifterne har ansøgt omprioriteringspuljen om i alt 23,1 mio kr. til drift og løn i 2020.  Beløbet er ikke fastsat vilkårligt. Det er fastsat udfra ønsket om at kunne dække de udgifter, vi allerede har til drift og løn (for 2018) med tillægsbevillinger. De 23,1 mio kr. dækker også over 2 nye centre.  Ansøgningen blev delvist imødekommet, dvs. alle stifter får 17 mio. kr. fra omprioriteringspuljen, som skal fordeles mellem stifterne. Beløbet fordeles ikke med 1/10 til hver. De 2 nye centre bliver ikke pt. til noget.  Tallene fremgår af budgettet for fællesfonden 2020, som ligger både på Kirkeministeriets hjemmeside og på DAP’en.  For 2018 fik vi en lønbevilling på 5.990.280 kr. (incl. en tillægsbevilling), og regnskabet lød på 6.095.556, dvs. et underskud på 105.276 kr. Driftsbevillingen lød på 1.521.226 kr., og der blev realiseret et talt på 1.402.967 kr. hvilket betød at vi gik ud af 2018 med et overskud på 118.259 kr.  I 2019 har vi en lønbevilling på 5,304.960 kr. og en driftsbevilling på 2.964.355 kr. Årsagen til at driftsbevillingen er så meget højere, er, at vi skal betale husleje, og dertil får vi tilført midler. Vi påregner at realisere et underskud i 2019 på ca. 546.000 kr. på lønnen og et overskud på ca. 90.000 kr. på driften.  Det vi ved pt. om 2020 er, at vores drift er beskåret med 300.000 kr., og at lønbevillingen for 2020 ser ”nogenlunde” ud, men at vi beskæres hvert år frem til 2023.  Stifterne har endnu ikke modtaget bevillingsbrevene med fordelingen på de enkelte poster, så vi kan ikke sige, hvad det præcist medfører for os, at der kommer til at mangle midler.  Vi må derfor - når vi får bevillingsbrevet - sætte os ned, se på de opgaver, vi allerede har og de nye vi skal udføre og lave en benhård prioritering af midler og ressourcer.  De nye opgaver, der er afsat penge til, er opgaver vedr. samskabelse og rådgivning af MR.  Annette Nordenbæk understregede, at der er tale om nye penge, nye opgaver, men ikke flere penge ift. det vi har at gøre med nu. Og beskæringen af vores bevilling fortsætter.  Ifm. at vi får nye opgaver vil vi samtidig blive målt på, hvordan vi når i mål med de nye opgaver. Vi kan i det hele taget forvente langt mere kontrol og afrapportering ift. resultatmål og nye opgaver.  Vi vil derfor skulle definere, hvilke nye opgaver, der skal sættes i værk i 2020 til at opfylde samskabelse og rådgivning af menighedsråd og ud fra dette skal der lægges strategi, defineres mål og prioriteres.  For så vidt angår rådgivning af menighedsråd kunne vi tænke os at fortsætte med de skibe vi allerede så småt har sat i søen.  I det forløbne år har vi afviklet 3 konsulent/byggerunder, hvilket efter de umiddelbare tilbagemeldinger, vi har fået, har været en succes. En i marts, en i september og senest her den 5. november, som var en ekstra runde.  Der er allerede meldt datoer ud - på DAP’en for konsulentrunder i 2020. Der er meldt to dage ud i marts og to i august.  Hans-Henrik Nielsen bemærkede, at 2 % besparelserne bliver i det kirkelige system, men skal anvendes anderledes.  Mogens Kühn Pedersen spurgte hvordan man forventer at klare underskud på løn, hvortil Annette Nordenbæk svarede, at det dækkes af tilskudsbevilling. |
|  | **Beslutningspunkter** |  |
| **5** | **Valg af formand**  - for 1 år – blandt de læge medlemmer | Søren Ødum Nielsen blev genvalgt. |
| **6** | **Valg af næstformand**  - for 1 år – blandt de læge medlemmer | Verner Bech blev genvalgt. |
| **7** | **Valg af repræsentant til at deltage i de af budgetfølgegruppen vedrørende fællesfonden indkaldte budgetsamråd**  Ved Stiftsrådsmøde den 23. maj 2019 blev det besluttet at ændre forretningsordenens § 5, stk. 7, således at valgperioden for repræsentant følger stiftsrådets valgperiode.  Det bemærkes, at der i februar 2019 har været afholdt valg til ovennævnte poster med gyldighed for hele 2019. Der skal derfor nu afholdes valg til posten med virkning fra 1. januar 2020, hvorefter gyldighedsperioden vil følge stiftsrådets valgperiode (31. oktober 2021). | Hans-Henrik Nielsen blev genvalgt. |
| **8** | **Valg af repræsentant samt en stedfortræder til at deltage i den af stifterne nedsatte bestyrelse for Den Fælles Kapitalforvaltning**  Ved Stiftsrådsmøde den 23. maj 2019 blev det besluttet at ændre forretningsordenens § 5, stk. 8, således at valgperioden for repræsentant og stedfortræder følger stiftsrådets valgperiode.  Det bemærkes, at der i februar 2019 har været afholdt valg til ovennævnte poster med gyldighed for hele 2019. Der skal derfor nu afholdes valg til posten med virkning fra 1. januar 2020, hvorefter gyldighedsperioden vil følge stiftsrådets valgperiode (31. oktober 2021). | John Theil Münster blev genvalgt.  Benny Strømberg Klitbo blev valgt som suppleant. |
| **9** | **Stiftsrådsmedlem Bent Peetz – vedr. godtgørelse, diæter mv. i forbindelse med sit repræsentantskab i DKR**  Bilag:  - Bent Peetzs mail af 10 juli 2019 (flyttet fra stiftsrådsmødet den 5. september 2019 til mødet den 14. november 2019) samt mail af 24. oktober 2019 | Det er fortsat stiftets holdning, at der skal henholdes til Kirkeministeriets breve af 5. februar 2019 samt 1. juli 2019. Af disse fremgår, at der alene er adgang til at yde diæter og befordringsgodtgørelse til de læge stiftsrepræsentanter, præsterepræsentanter og provsterepræsentanter for mellemkirkelige stiftsudvalg, hvorimod der ikke er adgang til udbetaling af ovennævnte til disse personer i forbindelse med deltagelse i udvalgsmøder i andre udvalg nedsat af stiftsrådet.  Formand Søren Ødum Nielsen har haft kontakt med Landsforeningen, men mangler et endeligt svar. De hælder dog til at give stiftsadministrationen ret i deres fortolkning af reglerne.  Formanden foreslog en anmodning om møde med ministeriet, idet der ellers blot kommer samme svar som sidst.  Det er naturligt, at det vil være formanden og kontorchefen, der tager dette møde.  Verner Bech bemærkede hertil, at når der er denne tilbagemelding om fortolkning af reglerne fra Kirkeministeriet, burde andre stifter følge denne.  Hans-Henrik Nielsen bemærkede, at  Landsforeningen af Menighedsråd tager fat i dette via Kirkeudvalget, da Kirkeministeriet ikke virker til at ville ændre fortolkning.  Formandens forslag blev tilsluttet af stiftsrådet.  Bent Peetz bemærkede, at han ikke ønsker at deltage i møderne i Danske Kirkers Råd, så længe han ikke får refunderet kørsel og andre udgifter.  Rådet tager det til efterretning med beklagelse.  Formand tager det op igen, når det er nærmere afklaret. |
| **10** | **Budget for bindende stiftsbidrag 2020**  Bilag:  - Stiftsbidrag – regnskab 2018, budget 2019 og  2020 | Hans-Henrik Nielsen orienterede om budgettet for bindende stiftsbidrag.  Stiftsmagasinet er en succes, og Medieudvalget udgør den største udgift.  Udgiften til diakoni er steget lidt.  Ad hoc/reservekasse anvendes til forskellige udviklingsprojekter.  Der er et underskud på 324.000 kr., men der er overførsel fra tidligere på ca. en halv mio. kr.  Der kan komme ansøgninger fra distriktsforeningerne i forbindelse med valg af biskop, f.eks. til valgmøder.  Disse udgifter kan afholdes for det bindende stiftsbidrag.  Budgettet blev vedtaget. |
| **11** | **Bibliarium**  Stiftsrådet skal beslutte, om rådet vil bevilge et afdragsfrit lån på 1,22 millioner kr. med rentesats på 2,0 procent til etablering af Bibliarium.  Bilag:  -Religionspædagogisk Udvalgs oplæg til reorganisering af Bibliarium | Biskoppen orienterede kort om Bibliarium.  Sådan som det foreligger nu, er det ret ukonkret.  Der er lagt op til, at formanden bemyndiges til at træffe beslutning inden for det af Stiftsrådet angivne ramme.  Formanden bemærkede, at der mangler oplysninger for at Stiftsrådet kan beslutte om man vil yde lån. Bl.a. vedrørende uforudsete udgifter og anlægsudgifter, og hvornår er der udsigt til at det kan bære sig selv økonomisk.  Formanden tvivlede på at det hænger sammen juridisk som det er fremlagt nu.  Det må være stående lån, men der mangler driftsbudget for at kunne tage stilling.  Der ses kun at være budget til de første år.  Biskoppen bemærkede, at disse spørgsmål kræver en nærmere afklaring.    Bent Peetz bemærkede, at det er interessant om Stiftsrådet får pengene tilbage.  Birte Larsen bemærkede, at Stiftsrådet bør have en drøftelse af om lånet skal være afdragsfrit for altid, eller for en begrænset periode.  Hans-Henrik Nielsen bemærkede, at det bør afklares hvem der er låntager, han vil gerne have afklaret nærmere om det er Københavns Stift. Hans- Henrik Nielsen var mere bekymret for udgiften til drift, ikke til etablering.  Grete Bøje bemærkede, at man skal se det forelagte i lyset af, at det er skitseprojekt pt.  John Theil Münster bemærkede, at projektet burde være mere klart nu, da det har være forelagt flere gange tidligere.  Mogens Kühn Pedersen spurgte om projektet ikke burde ligge hos folkeskolerne, idet de er meget involveret.  Hans-Henrik Nielsen spurgte hvem der kommer til at anvende Bibliarium, i det han tror det primært kommer til at være skoler i stifter tæt på København.  Per Melhof bemærkede, at der mangler viden om hvad AP Møller Fonden ser i projektet, da de altid er opmærksomme på at der skal være grundlag for god drift.  Principielt er Stiftsrådet positive over for ydelse af lån, men mangler konkret viden om drifts – og anlægsprojekt samt om juridiske konstruktion.  Rådet ønsker ikke bevilge afdragsfrit lån uden forfaldsdato. |
|  | **Drøftelsespunkter** |  |
| **12** | **Status for stiftsmidlerne**  Bilag:   * Oversigt over stiftsmidler og Kapitalopgørelse for Helsingør Stift | Økonomisk specialkonsulent Morten Stützer orienterede.  Den lidt atypiske udvikling er fortsat i 3. kvartal. Sammenlignes 2. og 3. kvartal med samme kvartaler 2018, så er der en forskel i likviditetsforskydningen på 34,7 mio.kr. I 2018 var forskydningen negativ med 35,2 mio.kr. i 2019 positiv med 0,5 mio.kr.  Der er udbetalt 6,3 mio.kr. på lån i 3. kvartal, hvilket næsten er på niveau med 2. kvartal (5,9) og betydeligt lavere end de 21,9 mio.kr., som blev udbetalt i 3. kvartal sidste år.  Der er restbevillinger for 103,2 mio.kr., hvilket er 12,9 mio.kr. højere end ved kvartalets start. Der er således mange igangværende lån og der kommer nye til. For få dage siden blev der bevilliget et lån på 10,9 mio.kr., som af gode grunde ikke fremgår af oversigterne.  Udlånsprocenten er faldet beskedent i kvartalet fra 77,4 til 76,6%.  Tendensen med fald af ekstraordinære afdrag fortsætter. 2,4 mio.kr. år til dato mod 10,8 i samme periode 2018.  Likvider er faldet fra 73,6 mio.kr. ved årets start til 70,3 mio.kr. Det skal som altid holdes op imod restbevillingerne på 103,2 mio.kr. Så fortsat ”negativt” beredskab i det ”overordnede” billede.  Estimatet (likviditeten) er – som altid – forsigtigt med et forsøg på at indregne Glostrup og forventede fremtidige ud- og indbetalinger. Som nævnt er der en stigning i restbevillingerne, så på et eller andet tidspunkt må det jo forventes at ”tage fart”. Men ikke langt til 31/12 og så får likviditeten jo formentlig et pænt ”boost”.  Så vi er ikke under pres på likviditeten endnu, men som nævnt forrige gang - med den lokale økonomi i tankerne må der nok forventes færre ekstraordinære afdrag, flere forespørgsler om udskydelse af afdrag og længere løbetid.  Antallet af igangværende lån er 69, og den gns. løbetid er faldet fra 27,1 til 26,6. Så forventningen om længere løbetid er endnu ikke gået slået igennem.  Driften på stiftsmidlerne viser et positivt resultat på t.kr. 783. Udlodning fra kapitalforvaltningen har udgjort t.kr. 901, medens renter viser en nettoudgift på t.kr. 227. Giver god mening med en beskedent rentespænd på 0,1%. Egenkapitalen/ikke udloddede frie midler udgør herefter 9,4 mio.kr. Forventer nettoudgift på renter 31/12 som følge af sammensætningen af indlån/udlån/indeståender i KF.  Siden 1. oktober og frem til dags dato er der netto udbetalt 2,0 mio.kr. på stiftsmiddellån. Samlet er likvider og investeringsbeviser steget med 0,7 mio.kr. og udgør nu 70,9 mio.kr.  Restbevillingerne på stiftsmiddellån fortsætter som nævnte med at stige og i forhold til 30/6 de steget med 9,9 mio.kr. og udgør nu 113,1 mio.kr. |
| **13** | **Bindende stiftsbidrag – 2019**  Bilag:   * Budgetopfølgning af 30.september 2019 | Økonomisk specialkonsulent Morten Stützer orienterede.  Samlet et overskud på kr. 52.247 mod et periodiseret budgetteret underskud på kr. 381.667. Så en positiv budgetafvigelse på kr. 433.914. Så planen om at ”spise” af overførsler fra tidligere år lykkes ikke helt.  Den væsentligste budgetafvigelse ligger (naturligvis) på udviklingsprojekter, hvor der ”som forventeligt” ikke er afholdt udgifter.  Afvigelsen på mediekonsulenten skyldes, at afholdt ferie ikke er blevet registreret korrekt. Dette vil være på plads inden 31/12.  Inden for de enkelte hovedområder er der afvigelser, men ingen af disse viser en samlet budgetafvigelse, som kræver, at man ”dykker ned” i tallene. |
|  | **Orienteringspunkter** |  |
| **14** | **Stiftsbidrag 2021**  **Budgetønsker for 2021**  Der er udsendt brev fra biskoppen den 28. oktober 2019 til alle udvalg om at sende forventede / ønskede aktiviteter for 2021 for at danne grundlag for Økonomiudvalgets udarbejdelse for budget for 2021. Fristen er 5. december 2019. | På nuværende tidspunkt er der endnu ikke indkommet tilbagemeldinger fra nogle af udvalgene.  Medie- og Kommunikationsudvalget anmoder om udsættelse til efter næste møde den 4. december 2019, og Religionspædagogisk Udvalg anmoder om udsættelse til efter næste møde den 7. januar 2020.  Formanden har nikket til dette. |
| **15** | **Fællesfondens Budgetsamråd**  Orientering ved Hans-Henrik Nielsen | Hans-Henrik Nielsen orienterede om Fællesfondes Budgetssamråd.  Der forventes et lille underskud efter statens kompensation. |
| **16** | **Den fælles kapitalforvaltning**  Orientering ved John Theil Münster | John Theil Münster orienterede om Den fælles kapitalforvaltning.  Der har været afholdt bestyrelsesmøde i november.  Der bliver fortsat mindre at hente på de papirer der haves.  Rentefald på visse typer papirer på 0,75 procent.  Der arbejdes nu på at der på sigt kan erhverves erhvervsobligationer.  Der vil blive afholdt et seminar til marts for bestyrelsen omkring erhvervsobligationer.  Der er en del etiske diskussioner omkring hvilke papirer der købes.  Det bliver muligvis muligt at købe aktier, hvis der sker lovændring på området. Derfor er bestyrelsen nødt til at investere tid på at undersøge området nærmere.  Hvis køb af aktier bliver en mulighed fremadrettet, vil Den fælles kapitalforvaltning gerne  have Stiftsrådets holdning omkring dette på førstkommende møder. |
| **17** | **Orientering om status på arbejdet med stiftsanalysen**  Orientering vedr. stiftskontorchef Annette Nordenbæk og biskop Lise-Lotte Rebel | Kontorchef Annette Nordenbæk orienterede om, at der som følge af stiftsanalysens resultat er igangsat et arbejde mellem biskoppen og kontorcheferne med henblik på udmøntning af anbefalinger / det ministeren har nikket til.  Jf. pkt. 4 om samskabelse og rådgivning af menighedsråd. |
|  | **Orientering fra udvalg** |  |
| **18** | **Mellemkirkeligt Udvalg:**  Bilag:  - Årsberetning 2019 |  |
| **19** | **Religionspædagogisk Udvalg:**  Bilag:  - referat af møde i Religionspædagogisk Udvalg den 14. august 2019 |  |
| **20** | **Landsforeningen af Menighedsråd**  Invitation til Stiftsrådets medlemmer om at deltage i Provstiudvalgskonference, der blev afholdt den 9. november 2019. Invitationen blev mailet til Stiftsrådets medlemmer den 3. oktober 2019.  Følgende af Stiftsrådets medlemmer deltog: Verner Bech og John T. Münster |  |
| **21** | **Folkekirkens Ungdomskor (FUK)**  Bilag:  - Invitation til FUK’s arrangement ”Alsang i Domkirkerne”, der afholdes den 28. marts 2020 i Helsingør Domkirke. Der er fri adgang til arrangementet. | Der er i samme brev ansøgt om støtte til arrangementet. Ansøgningen blev behandlet på Støtteudvalgets møde den 14. november 2019, og Støtteudvalget har bevilget 25.000 kr. i støtte.  Birte Larsen spurgte ind til budgettet, idet det virker som om nogle budgetposter gentages.  Forplejning / overnatning, samme mennesker der nævnes undtages fotografer og journalister. |
| **22** | **Kommende møder**  Torsdag den 27. februar 2020 kl. 16.00  Torsdag den 28. maj 2020 kl. 16.00  Torsdag den 3. september 2020 kl. 16.00  Torsdag den 19. november 2020 kl. 16.00  Torsdag den 4. marts 2021 kl. 16.00 |  |
| **23** | **Eventuelt** |  |

Referatet blev ikke oplæst ved mødets afslutning.

Referatet blev underskrevet af stiftsrådsmedlemmerne.

Mødet sluttede kl 18.15.